Source: http://www.sportclasic.ro/ro/LNHF-Surpriza-la-Craiova/
Timestamp: 2019-03-21 14:45:04+00:00

Document:
LNHF: Surpriză la Craiova - Sport Clasic
LNHF: Surpriză la Craiova
După ce ieri CS Măgura Cisnădie a smuls un punct în ultima secundă în meciul din deplasare cu ”U” Alexandrion Cluj, astăzi CSM Bistrița a semnat surpriza etapei a 2-a a Ligii Naționale de handbal feminin și poate chiar a turului de campionat.
Nou-promovata a plecat cu toate cele trei puncte din Cetatea Băniei după meciul disputat contra celor de la SCM Craiova, echipă întărită consistent în intersezon și cu pretenții la un loc pe podiumul campionatului. După un start bun al oaspetelor, jucătoarele pregătite de Simona Gogîrlă au fost nevoite să vină permanent din urmă, singura dată când s-au aflat la conducere pe tabelă fiind în minutul 49 (19:18). Laura Pristăvița (7 goluri), Magda Paraschiv și Oana Chirilă (câte 6 reușite) au fost cele mai bune marcatoare ale oaspetelor, în timp ce pentru SCM Craiova Cristina Zamfir a înscris de 6 ori.
În celelalte două partide ale zilei, ASC Corona Brașov a trecut fără complicații de CSU Danubius Galați, în timp ce CSM Cetate Deva nu a putut face față oaspetelor de la HCM Râmnicu Vâlcea care au avut în veterana Mihaela Ani-Senocico cea mai bună realizatoare cu 9 goluri.
Iată programul și rezultatele etapei a doua:
HC Dunărea Brăila - CSM Unirea Slobozia 37:25 (18:13)
HC Zalău - CSM București 17:31 (10:15)
”U” Alexandrion Cluj - CS Măgura Cisnădie 31:31 (18:14)
ASC Corona Brașov - CSU Danubius Galați 29:23 (16:10)
SCM Craiova - CSM Bistrița 23:25 (13:15)
CSM Cetate Deva - HCM Râmnicu Vâlcea 21:33 (13:13)
HCM Roman - CSM Ploiești

References: CSM 
 CSM 
 CSM 
 CSM 
 CSM 

CSM 
 CSM